पाएं अपने शहर की ताज़ा ख़बरें और फ्री ई-पेपरडाउनलोड करें
बाजार में कोरोना गाइडलाइन की धज्जियां उड़ाते चार कपड़ा दुकान को अधिकारियों ने सील कर दिया। सीओ मनीष कुमार ने बताया कि बीडीओ मीरा शर्मा, एसएसबी सेनवरिया कैम्प प्रभारी सुमित कुमार सिंह, सिकटा थाना के एसआई बेचू राम आदि प्रशासनिक टीम कोविड गाइडलाइन के पड़ताल में निकली थी। इस दौरान सिकटा बाजार में बिना मास्क लगाए बहुत लोग दुकानों में समान खरीद रहे थे। बिना मास्क के दुकानदार भी दुकान चला रहे थे। इन लोगों को फटकार लगाकर शारीरिक दूरी बनाकर रहने।
बिना मास्क लगाए बाहर नहीं निकलने का हिदायत दिया गया। दुकानदारों को सुधरने का एक और मौका दिया गया। वही गाइडलाइंस के विरूद्ध सोमवार को चार कपड़ा के दुकान खोलकर 20-20 ग्राहकों को दुकान में घुसा कर बिक्री कर रहे दुकानों को तत्काल कार्रवाई कर सील कर दिया गया। जिन कपडा दुकानों को सील किया गया उनमें गोपालजी प्रसाद, शिवशंकर गुप्ता, तारा प्रसाद गुप्ता आदि का दुकान शामिल है।उन्होंने बताया कि यह दुकानें लगातार तीन दिनों तक सील रहेंगे।साथ ही कहा कि कपड़ा,रेडिमेड के साथ की दुकान सप्ताह में मात्र मंगलवार व गुरुवार को ही खोलने का निर्देश है, वैसे दुकानें बाकी दिन बंद रहेंगे। बावजूद सोमवार को भीड़ के साथ दुकानों को खोलकर कपड़ों की बिक्री जा रही थी। वहां शारीरिक दूरी का पालन भी नहीं हो रहा था। दुकानदार और ग्राहक दोनों बिना मास्क लगाए थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn